description: Изпълнителният директор на институт "Отворено общество" пред "Капитал"

title: Георги Стойчев: Има незаети ниши за нови програми на висшите училища

maintext:
© ЦВЕТЕЛИНА БЕЛУТОВА
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Профил
Георги Стойчев има над 18 години професионален опит като журналист и мениджър на неправителствени организации и медии. От 2005 г. е изпълнителен директор на институт "Отворено общество" - София. От 2010 г. Георги Стойчев активно работи по създаването и поддържането на рейтинговата система на висшите училища в България. Институт "Отворено общество" е част от консорциума, разработващ системата.
- В рейтинговата система ние наблюдаваме реализацията на висшистите, завършили български висши училища през последните 5 години. Подобряването на индикаторите за реализацията на тази група висшисти на пазара на труда като цяло съвпада с общите тенденции на подобряване на икономическата среда в страната през последната година и само по себе си не е достатъчно, за да твърдим, че има сближаване на висшето образование с нуждите на работодателите. Данните обаче напълно потвърждават наблюдението, че висшистите, включително тези, завършили през последните 5 години, получават по-високи доходи и са изложени на по-малък риск от безработица в сравнение с хората, които нямат висше образование.- Делът на завършилите, които нямат принос към осигурителната система, намалява в сравнение с предходната година и в това отношение, изглежда, наблюдаваме положителна тенденция. Може да се допусне, че в тази група влизат както хора, които са извън страната и се реализират на други места по света, така и такива, които са икономически неактивни, които се намират в преходен период след завършване на образованието си и преди да започнат първата си работа, или такива, които упражняват свободни професии или са ангажирани с дейност, в която като цяло има по-слаба връзка с осигурителната система. Обикновено делът на висшистите, които нямат принос към осигурителната система, е по-висок сред завършилите направления, свързани с изкуствата или с упражняването на свободни професии, както и такива, които предполагат реализация в чужбина или са свързани с икономически дейности с изразен сезонен характер. Сам по себе си фактът, че част от завършилите напускат страната или за определен период остават икономически неактивни, не е изненадващ. Винаги ще има подобна група от хора и не е реалистично да се мисли, че делът на завършилите висше образование, които нямат принос към осигурителната система, може да се сведе до нула.- Може да се допусне, че тенденцията за увеличаване на студентите в направления, от които работодателите имат нужда, за сметка на такива, за които през последните години се смяташе, че има неоправдана масовизация, се дължи на комбинация от фактори. Сред тях бих поставил както политиките на Министерството на образованието и науката за частично обвързване на финансирането на висшите училища с пазарната реализация на завършилите, така и наличието през последните няколко години на достъпна информация за състоянието на висшето образование и връзката му с пазара на труда. Тези фактори създават едновременно стимули и предпоставки за рационализиране на поведението и избора на кандидат-студентите и за доближаване на структурата на висшето образование до нуждите на пазара на труда. Бих искал да вярвам, че постепенно започваме да наблюдаваме един по-информиран и по-рационален избор както от страна на кандидат-студентите, така и от страна на висшите училища и на институциите, отговорни за политиката в сферата на висшето образование.- Има три основни фактора, които обясняват този ръст. Първо, броят на чуждестранните студенти в това направление почти се удвоява от 2013 г. насам. Второ, наблюдаваме увеличение с около 15% и на българските студенти, които се обучават в това направление. На трето място, не бива да се пропуска и фактът, че от няколко години студенти по медицина се обучават и в Софийския университет, т.е. увеличава се броят на университетите, които подготвят студенти по медицина.Може да се допусне, че интересът към медицинските специалности е обусловен от много добрата реализация на тези специалисти на българския пазар на труда, както и на възможностите за упражняване на медицински професии в чужбина. Ние наблюдаваме нарастване на броя на обучаваните студенти и в други направления, свързани със сектора на здравеопазването. Така например наблюдаваме над 30% увеличаване на броя на студентите в направление здравни грижи, което увеличение се дължи почти изцяло на увеличаване на броя на българските студенти в направлението.- Първо, усилията за обвързване на финансирането на висшите училища с реализацията на завършилите на пазара на труда трябва да продължат, както и усилията за гарантиране на възможностите за информиран избор от страна на кандидат-студентите. Мисля, че може да се направи и повече за целенасоченото информиране на учениците в гимназиален курс на обучение относно възможностите за професионална реализация след завършване на висше образование в България. Струва ми се, че все още и работодателите, и висшите училища не са достатъчно активни в комуникацията си с гимназистите. В това отношение сякаш наблюдаваме по-активна и по-целенасочена работа от страна на организациите, които предлагат възможности за обучение в чужбина. Ако искаме повече и по-добре подготвени младежи да продължават висшето си образование в България и да се реализират на българския пазар на труда, имаме нужда от много по-активна комуникация с гимназистите в периода, когато те решават дали, къде и в какви направления да продължат своето образование.- Данните за регионалната значимост на висшите училища показват, че по отношение на много професионални направления има силна връзка между състоянието и структурата на местната икономика и възможностите на висшите училища да подготвят кадри, които да намират успешна реализация на пазара на труда. Тази връзка е особено видима в направленията, които са свързани със сектора на информационните технологии например. Подобни характеристики имат и повечето инженерни направления, които подготвят кадри предимно за частния сектор. В същото време виждаме, че състоянието на местната икономика има по-малко значение за реализацията на завършилите в професионални направления, които подготвят кадри предимно за обществения сектор, включително за секторите на здравеопазването, отбраната, образованието и т.н. В направления като медицина, здравни грижи или педагогика местоположението на университета не е от съществено значение. Тези наблюдения очертават и нишите, в които висшите училища извън столицата могат да бъдат конкурентоспособни независимо от състоянието на местната икономика в конкретния регион.- Това показва, че има потенциал за рационализиране на структурата както на висшето образование като цяло, така и на портфолиото от професионални направления и специалности, които всяко висше училище предлага. Данните в рейтинговата система могат до послужат за оценка на силните и слабите страни на конкретните висши училища и на тази основа да се планира тяхното развитие в бъдеще, включително и по отношение на броя и вида на професионалните направления, застъпени в тях. Има специалности и професионални направления в определени висши училища, които най-вероятно дългосрочно няма да могат да оцелеят и ще трябва да бъдат закрити. В същото време има незаети ниши, които ще позволят на висшите училища да разкриват нови програми, специалности и направления.- Фактът, че над половината от висшистите продължават да работят на позиции, за които не се изисква висше образование, означава, че те заемат част от работните места, на които биха могли да се реализират хора със средно или по-ниско образование. Това има две последици. От една страна, ограничава шансовете за реализация на хората със средно и по-ниско образование, защото за съответните позиции те трябва да се конкурират с хора с висше образование. От друга страна, отлага с 4-5 години излизането на пазара на труда на хората, които, въпреки че са получили висше образование, в крайна сметка се реализират на позиции, за които то не е необходимо. Тези дисбаланси говорят за наличието на разминаване между структурата на образователната система и непосредствените нужди на пазара на труда. Това обаче в дългосрочен план не е непременно нещо лошо. Ако допуснем, че висшето образование повишава гъвкавостта на хората на пазара на труда, и като имаме предвид, че през следващите десетилетия на много хора ще се налага по повече от веднъж да сменят своята професия, придобиването на допълнителна квалификация и наученото в университета може да имат положителен ефект върху дългосрочната трудова заетост, макар да нямат видима добавена стойност с оглед на непосредствените нужди на трудовия пазар.


description: През 2017 г. ще се почива 4 пъти по три дни, а по Великден и Коледа - по 4 дни

title: Парламентът прие окончателно новите правила за почивните дни

maintext:
© ГЕОРГИ КОЖУХАРОВ
БТПП,
нарушава Кодекса на труда и конвенции на МОТ за работното време и социалния диалог, тъй като проектът не е обсъждан в Националния съвет за тристранно сътрудничество.
Кои дни ще се почива през 2017 г.
- 2 януари (понеделникът след Нова година);
- 3 март (петък);
- 14 и 17 април (Разпети петък и понеделникът след Великден);
- 1 май (понеделник);
- 8 май (понеделникът след Гергьовден)
- 24 май (сряда);
- 6 и 22 септември (сряда и петък)
- 24, 25, 26 и 27 декември (Коледа).
Въпреки негативните становища на бизнеса във вторник парламентът прие без дебати окончателно новите правила за почивните дни. С тях се забранява сливането със съботно-неделната почивка на официални празници, когато те се падат във вторник или в четвъртък. В същото време обаче поправките в Кодекса на труда предвиждат, когато празникът е в събота и/или неделя, да не се работи следващия понеделник и/или вторник. Резултатът е, че се получават блокове от три почивни дни за Нова година, за Освобождението на България (около 3 март), за деня на труда (около 1 май) и за независимостта (около 22 септември). По четири дни ще се почива по Великден и Коледа.Освен това кабинетът ще може по своя преценка да обявява и други дни за неработни за оказване на обществена почит към важни исторически, политически, културни или други събития, както и дни за честване на определени професии и за оказване на признателност.Поправките бяха силно оспорени от работодателските организации с мотива, че така почивните дни през годината на практика се увеличават и от това бизнесът губи. В понеделник работодателски организации за пореден път изразиха негативно становище за промените. В писмо на 4-те национално представителни работодателски организации - АИКБ,БСК и КРИБ, както и синдикатът КНСБ изтъкнаха, че промяната в законодателството противоречи на конституцията, влиза в конфликт със Закона за нормативните актове поради липсата на количествена оценка на въздействие за свързаната загуба на добавена стойност и БВП иСпоред становището на организациите всеки допълнителен неработен ден струва 0.4% от годишния размер на произведената добавена стойност, респективно и на годишния БВП. Според тях в следващите календарни години, в които между 2 и 4 официални празнични дни съвпаднат със съботните и неделни дни, ще се формира загуба от порядъка на 1-1.5% от БВП.Вносителят на поправките обаче - социалното министерство, не е съгласен с тези аргументи. Аргументът на правителството е, че така официалните празнични дни ще са ясно определени и ще отпадне неефективното съботно отработване при сливането им със съботно-неделните дни.

fasttext_language: bg


description: Управителят на фирмата-превозвач пред "Капитал" за катастрофата в Хитрино

title: Станко Станков: Булмаркет е моя собственост, разполагам с документите за това

maintext:
Разчистването на цистерните в Хитрино продължава
© пресслужба МВР
ПРОФИЛ
"Капитал" опита няколко пъти да се свърже лично с управителя на Булмаркет ДМ ООД Станко Станков. След като стана ясно, че заради ангажиментите си той няма да успее, на 12 декември изпратихме писмени въпроси към него за жп-катастрофата в Хитрино, вида на влаковата композиция, ангажиментите на превозвача, застраховката и собствеността.
"Булмаркет ДМ" и нейното "Булмаркет рейл карго" са един от регистрираните товарни превозвачи в България и за 2015 г. държат малко под 5% пазарен дял.
Композицията на влака се състои от 24 вагона и 2 вагона-предохрана. 20 от цистерните са натоварени с пропилен, 3 вагона са натоварени с газ пропан-бутан, а един вагон е празен. Влакът е бил подреден по следния начин: 1 вагон предохрана - 20 цистерни пропилен - 3 цистерни пропан-бутан, празен вагон – предохрана.Собственици на цистерните са фирми от Франция, Германия, Румъния и България. Собственици на превозваните стоки са румънска и българска фирми.За влак с такава тежест са необходими 2 локомотива и трима машинисти - за челния локомотив - машинист и второ лице (пом. машинист), а за втория локомотив е необходим само един локомотивен машинист. Смените на машинистите са разпределени съобразно графика за движение на влаковете.Не ни е известно да има такава забрана. Максималната позволена скорост е 40 км/ч за преминаване през населено място. Максималната допустима скорост извън населено място е 80 км/ч. Контролът се осъществява чрез записите на скоростомерно устройство на всеки един локомотив.Булмаркет Рейл Карго ЕООД като ж.п. оператор и превозвач има сключена полица "Релсови превозни средства" със застрахователно покритие Гражданска отговорност към трети лица и с валидност до 23.12.2016 г. Тя е неразделна част от лиценза на дружеството за извършване на ж.п.транспорт и услуги и има лимити на отговорност съгласно изискванията за този тип застраховки. Полицата покрива причинени вреди на трети лица, включващи:1. Пълна или частична загуба /с изключение на кражба/ или повреда на имущество;2. Смърт, трайна или временна нетрудоспособност вследствие на злополука.Сумите, включени в лимита, могат да бъдат задълженията на застрахования за обезщетения на имуществени и неимуществени вреди на трети лица.В България досега няма събитие от подобен характер, при което да е приложено покриване на щети по полица от такъв тип. Справедливо би било правилата да следват разпределение на застрахователните обезщетения пропорционално между причинителите на застрахователното събитие, определени от компетентните органи.Видно от Търговския регистър /ТР/, Булмаркет ДМ ООД, ЕИК 124077052 е собственост на ЮЛ -Вектра консулт ЕООД, ЕИК 130980173 - 60% (от 07.01.2003г.) и на мен, Станко Станков, като ФЛ - 40% от самото й регистриране. От 23.09.2003г. Вектра консулт ЕООД, ЕИК 130980173 е еднолична собственост на Борунди сървисис лимитид /чуждестранно юридическо лице; Кипър/, на което дружество оповестени акционери са юридическите лица "Лен секретериъл лимитид" и "Дин Номинииз Лимитид" от Кипър. Реален акционер на тези акции, както вече оповестих, съм аз.Право на всеки български гражданин е да има акции в чуждестранни юридически лица, а и доскоро нямаше задължение за оповестяването на тази собственост в ТР. В България едва от 01.06.2016 г. има такава норма (в Закона за изменение и допълнение на Закона за икономическите и финансови отношения с дружествата, регистрирани в юрисдикции с преференциален данъчен режим), съгласно която следва в ТР публично да се оповестяват действителните собственици на дружества, и то само такива, регистрирани в юрисдикция с преференциален данъчен режим. Тази норма влиза в сила от 01.01.2017г.Конкретният случай обаче дори представлява хипотеза извън обсега на този закон, доколкото в самият него се препраща към утвърден Списък на държавите /териториите, които са юрисдикции с преференциален данъчен режим по смисъла на § 1, т.64 от допълнителните разпоредби на Закона на корпоративното подоходно облагане и Кипър не е сред тези държави.Въпреки, че по никакъв начин не бях длъжен да разкривам и оповестявам тази си собственост, реших да го направя във връзка със спекулациите по темата, произтекли от нещастието в Хитрино и най-вече, за да им се сложи край.Решението ми за участие в "Борунди сървисис лимитид" навремето беше продиктувано най-вече от съображенията за оптимизация на икономическите параметри на Булмаркет ДМ ООД. В момента Кипър е в ЕС, не е офшорна зона и този въпрос не е така актуален.Не се познавам с лицето Георгиус Георгиу, нито ми е известно какъв бизнес и на каква стойност има в България. Нямам бизнес отношения с него.Всеки, който се е интересувал от участие в такава чуждестранна компания е наясно, че принципно това става чрез обслужваща фирма, която може да извърши два вида услуги: да прави нова регистрация на дружеството в избраната юрисдикция, да назначи директор, секретар, определя седалище или предлага вече регистрираното такова. Като в зависимост от това дали се желае анонимност, вписва като акционер действителния собственик или юридически лица, които са видими в регистрите, и с които действителният акционер има писмени договорености относно притежаваните от него и държани от тях акции. Обслужващите фирми извършват това по занятие, без да срещат реално всички тези лица – това е услуга, която те предоставят и респективно получават такси за това.В този смисъл физическите и юридическите лица, които ползват (за секретари, директори, акционери) не се познават с действителните собственици. Освен това тези хора не са много на брой и е нормално те да се повтарят като фигури в редица фирми, действителните собственици на които дори да не се познават. Същото важи и относно офисите, адресите на които се посочват за седалище и адрес на управление на обслужваните от тях фирми. Т.е. от подобни съвпадения не могат и не е редно да се правят изводи за връзки между отделните действителни собственици на компании, каквито спекулации също имаше в медиите.И конкретно на въпроса за публикуваните документи от кипърския търговски регистър на сайта "Биволъ": считам, че в този сайт се показват документи, правят връзки и оценки, преднамерено и изкривено от фактическото положение на нещата и то по начин, злепоставящ доброто ми име. Аз НЕ притежавам акции в "Лен секретериъл лимитид" и "Дин Номинииз Лимитид" /какъвто извод правят те и после сами го оборват/, а тези две дружества държат за мен и от мое име акциите ми в "Борунди сървисис лимитид". За това имам документи, които мога да покажа на ваши представители, но не считам, че същите трябва да се тиражират в медиите. Надявам се с това да се сложи край на тази спекулация.Първо следва да се разграничат Булмаркет ДМ ООД и група Астра Биоплант.Булмаркет ДМ ООД е с основна дейност търговия на едро с горива и логистични услуги. Към днешна дата и за Ваша информация към 01 декември 2016 г. Булмаркет ДМ ООД и всички дъщерни дружества от група Булмаркет нямат задължения към ПИБ АД.Групата Астра Биоплант произвежда растителни масла и биодизел и има финансиране от ПИБ АД. Кредитната експозиция е обезпечена със залог на търговско предприятие и материални активи.


description: Растежът на компанията се е забавил заради излизането от Китай

title: Приходите на Uber растат, но загубата остава

maintext:
Изпълнителният директор на Uber Травис Каланик среща с все повече проблеми, най-вече заради бунта на традиционните превозвачи в градовете и мерките на регулаторите
© Danish Siddiqui
В началото на годината компанията обяви, че е отбелязала печалба за пръв път на големи пазари като САЩ, Канада, Европа, Австралия и Нова Зеландия, но това се оказа краткотраен ефект. Конкуренцията от страна на настъпващата конкурентна услуга Lyft, която се разраства с висока скорост и набира все повече инвестиции, за момента се оказва основната пречка пред положителните новини за финансовите резултати на Uber.
Освен проблемите с Lyft Uber инвестира все повече в свои странични инициативи и нови технологии, които засега изяждат от крайния й резултат, но пък може да имат положителен ефект в бъдеще. През последните три месеца Uber започна експерименталния си проект с автономни коли в Питсбърг, след което инвестира и в картографски услуги, които да се конкурират с Google Maps. Компанията разшири и бизнеса си с доставки на храна UberEats. През това време Uber успя да направи и първата доставка на бира чрез самоуправляващ се камион.
Мъглата над Uber
Компанията за споделени пътувания Uber е отбелязала загуба от над 800 млн. долара за третото тримесечие на тази година. Основната причина се крие в ценовата война, която компанията води с конкуренцията си от Lyft в САЩ, съобщава Financial Times, като цитира източник пред сайта The Information. Освен това Uber инвестира усилено в нови инициативи и проекти, които са се отразили сериозно на резултатите, коментира източник на FT, запознат с финансовото състояние на непубличната компания. Общата загуба за първите девет месеца е 2.2 млрд. долара според източник и на Bloomberg.Приходите на компанията обаче продължават да се повишават и са достигнали 3.76 млрд. долара за периода. Това е изненадващо на фона на факта, че Uber напусна Китай през лятото и този пазар не е включен в отчета й за третото тримесечие. Брутните приходи на Uber за периода юли - септември са 5.4 млрд. долара - това са сумите, които клиентите плащат, без удръжките за шофьорите. Предходните две тримесечия те бяха съответно 5 млрд. и 3.8 млрд. долара според източника на Bloomberg. Забавянето се дължи най-вероятно на излизането от китайския пазар. Нетните приходи след разплащане с шофьорите са съответно 1.7 млрд., 1.1 млрд. и 960 млн. долара.Все пак компанията остана косвено на най-бързо растящият пазар чрез сделката с основния си конкурент Didi Chuxing, където стана акционер със 17.5%. Той от своя страна наля 1 млрд. долара в Uber, което се отчита като положителен ефект за американската компания.Като непублична компания Uber няма задължение да публикува свои финансови отчети на всяко тримесечие. За тях обаче се разбира от вътрешни лица, а често източниците изпускат умишлено подобна информация, за да привлекат вниманието на потенциални инвеститори. Интересът към компанията я оценява на 69 млрд. долара, което е над пазарната оценка на General Motors и Twitter заедно.В България компанията пусна услугата си UberX в края на 2014 г., но 10 месеца по-късно обаче тя беше спряна, след като Комисията за защита на конкуренцията обяви, че платформата представлява "некоректна практика" спрямо таксиметровите компании. Решението беше обжалвано във Върховния административен съд.


description: DAX отваря с повишение от малко над процент. Инвеститорите показват оптимизъм към финансовия сектор, като акциите на Deutschebank (+3.27%) и...

title: Банките отново водят борсите напред

maintext:
© Lisi Niesner
DAX отваря с повишение от малко над процент. Инвеститорите показват оптимизъм към финансовия сектор, като акциите на Deutschebank (+3.27%) и Commerzbank (+2.96%) водеха печелившите емисии във Франкфурт. На борсата в Париж книжата на производителя на стомана ArcelorMittal покачиха цената си с 2.54%, а плътно зад тях се наредиха тези на големите банки. САС 40 нараства с близо процент а FTSE 100 добавя 0.72% като акциите на RioTinto се котират с близо 4% ръст.
Информацията е актуална към 10:15ч.


description: С това компанията подсилва екипа си в дунавския град

title: "Мусала софт" купи русенски разработчик на софтуер

maintext:
© Велко Ангелов
Акцент: В пакет с програмистите на "Върбанов софт" "Мусала" се сдобива и с клиент от САЩ, който произвежда биотехнологии.Снимка: Според президента на "Мусала софт" Елена Маринова тази е първата неорганична стъпка в развитието на компаниятаЕдин от най-големите софтуерни разработчици в България - "Мусала софт", окрупни екипа си в Русе, като придоби малката местна компания "Върбанов софт" от основателя й Свилен Върбанов. Сделката е сключена в началото на декември, като цената не се съобщава. Освен високоспециализираните кадри, които ще се влеят в "Мусала софт", ценен е и договорът за изработка на софтуерни продукти с американската компания Perkin Elmer, която развива дейност в областта на биотехнологиите.След Бургас Русе е вторият български град извън столицата, в които "Мусала софт" има собствен офис. Той бе открит точно преди една година и разчита на захранване с кадри от Русенския университет "Ангел Кънчев", където има специалност "Софтуерно инженерство". Междувременно е намерен начин и за по-бърз растеж - чрез придобиването на екипа на "Върбанов софт". Основаната през 2012 година компания от 44-годишния Свилен Върбанов има шестима служители по данните за социално осигурените в нея. За миналата година приходите й са били 192 хил. лв., а печалбата - 16 хил. лв. Сред клиентите й е американската PerkinElmer Inc., която е специализирана в производството на биотехнологии. През ноември базираната в Масачузетс компания отчете печалба от 58.1 млн. долара за третото тримесечие на 2016 година.В момента всички служители на "Върбанов софт" са преместени в офиса на "Мусала софт" в Русе и продължават работата си по досегашните си проекти, става ясно от съобщението за сделката. "Убедена съм, че "Върбанов софт" е правилен избор за всички ни. С тях засилваме присъствието си в Русе, където ще продължим да партнираме с университета, общината и местната ИТ общност и да търсим нови попълнения и през 2017 г.", коментира Елена Маринова, президент на "Мусала софт". "Сигурен съм, че взех правилното решение за мен и моя екип и за всички ни предстоят успешни години заедно", коментира Свилен Върбанов.За "Мусала софт" придобиването на компанията му е първата "неорганична стъпка" в развитието. За 2016 година ръстът на бизнеса се очаква да бъде 25%, а целта е до 2020 година броят на служителите в компанията да достигне хиляда. Освен в София, Бургас, Русе българският разработчик има офис и в македонската столица Скопие. Нейните клиенти са основно мултинационални компании от Европа и САЩ, които развиват бизнес в областта на високите технологии, телекомуникациите, финансовата индустрия, а също и правителствени организации.


description: Ако анализът докаже първите резултати, находката ще удължи живота на рудника

title: "Дънди прешъс металс" откри още злато в Челопеч

maintext:
Преди няколко години "Дънди прешъс металс" приключи инвестиционна програма за близо 180 млн. долара, която увеличи капацитета й за добив повече от два пъти
© Надежда Чипева
"Дънди прешъс металс" е открила нова зона с високо съдържание на медно-златна минерализация в мината си в Челопеч. Това стана ясно от съобщение на канадския собственик Dundee Precious Metals (DPM). Откритието е направено в рамките на програмата на компанията за развитие на ресурсите. Като част от концесионните си договори всички добивни дружества правят проучвания, които често увеличават запасите им.Новата зона е разположена в горните нива в западната част на обекта, като проучванията са започнали в средата на миналата година. Анализът на първите два сондажа показва високо съдържание на метали – до 22.09 г злато на тон руда и до 4.26% мед, а резултатите от други два ще станат ясни през януари. За сравнение - минималното съдържание, под което материалът не се смята за руда, е 3 г/тон златен еквивалент.Откритието е важно за компанията, тъй като има потенциал да добави значителни ресурси в близост до съществуващите изработки, се посочва в съобщението. "Ще са необходими допълнителни работи, за да се определи пълният капацитет на новата зона и да се оцени въздействието й върху живота на мината в Челопеч", казва президентът и главен изпълнителен директор на DPM Рик Хаус. По думите му откритието е пример за потенциала, който съществува за удължаване живота на мината.Канадската DPM купи предприятието в Челопеч през 2005 г. от ирландската Navan Mining, която фалира. Преди няколко години "Дънди прешъс металс" приключи инвестиционна програма за близо 180 млн. долара, която увеличи капацитета й за добив повече от два пъти до 2 млн. тона руда годишно. Направени бяха и редица други модернизации, включително въвеждането на системата "рудник без капак" (на базата на wi-fi свързаност), която все още е новост и съществува само в няколко обекта по света.За деветте месеца на 2016 г. компанията в Челопеч увеличи нетните си приходи с 6.4% до 116.1 млн. долара, но оперативната печалба (EBITDA) намаля с 28% до 58.7 млн. долара заради по-ниските цени на медта.


description: Те управляват над 6.5 млрд. лв.

title: Активите на застрахователните компании нарастват 15%

maintext:
Aктивите на българските застрахователи в САЩ възлизат на 75.5 млн. лв., но намаляват спрямо миналата година с 24%.
Застрахователните компании в България управляват 6.5 млрд. лв., показват данни на Българската народна банка към края на третото тримесечие на тази година. Сумата нараства с около 15% в рамките на една година и е най-високата такава, откакто БНБ предоставя статистически данни от края на 2007 г., с едно изключение. Единственият период, в който застрахователите са управлявали повече средства, е в към края на предходното тримесечие, когато активите им бяха с с около 100 млн. лв. повече.Над половината от управляваните средства са вложени в български активи, въпреки че делът им в общата сума на активите намалява с 3.5 процентни пункта в сравнение с миналата година. Това става за сметка на увеличаващите се като дял активи в страни от еврозоната, които за пръв път надхвърлят обща себестойност от 1 млрд. лв. и тези, класифицирани в други страни, които пък се увеличават над три пъти до 135 млн. лв. В това число не влизат активи в Руската федерация. Според данните на БНБ нито един от българските застрахователи не държи руски активи от 2010 г. насам, когато за последно сумата им е възлизала на 10.6 млн. лв. За сметка на това към края на септември активите на българските застрахователи в САЩ възлизат на 75.5 млн. лв., но намаляват спрямо миналата година с 24%.Що се отнася до инструментите, в които застрахователите държат активите си, най-голям дял запазват ценните книжа, различни от акции. Те представляват повече от половината от средствата и се увеличават към края на тримесечието за сметка на намаляващите депозити и вземания от застрахователни операции, които пък намаляват в сравнение със същия период на миналата година.Сумата, която застрахователите са предоставили като кредити, нараства значително в рамките на последната година. Тя се е увеличила с 47% до 204 млн. лв. Има увеличение и на инвестициите, които застрахователите са направили в договорни фондове. Според статистиката тази сума е нараснала с 40% в рамките на последните 12 месеца и вече представлява 759 млн. лв., което прави застрахователните компании сред основните клиенти на инвестиционните дружества у нас.Въпреки бума на имотния пазар делът на средствата, който застрахователите имат разпределени в инвестиционни имоти, се е свил в сравнение със септември 2015 г., въпреки че като абсолютна стойност сумата се увеличава с 2%. Животозастрахователните компании са увеличили с 1 процентен пункт пазарния си дял през последните 12 месеца и вече заемат 28% срещу 72% за дружествата от общото застраховане.


description: И още: Спрете грабежа на Пеевски, като смените Борисов; Свят, съставен от "сфери на влияние", няма да е стабилен или мирен

title: Мнения Daily - Реформаторите разиграват балканска трагикомедия

maintext:
Едната възможност е призраците в Реформаторския блок, които изпратиха в президентството втория си ешелон, да изпълняват поръчка на Борисов. Втората е да готвят с ГЕРБ правителство-недоносче.
© НАДЕЖДА ЧИПЕВА
Призраците в блока са решили, че като им дадат проучвателен мандат, трябва малко да му се порадват.
Борисов прави предизборна кампания с човешкото нещастие.
С тези хора никаква корупция не може да се пребори - защото те са източника и пазителите на корупцията.
Фотограф: АНЕЛИЯ НИКОЛОВА
Когато Русия и Китай оспорват принципите на либералния световен ред, САЩ трябва да се противопоставят.
Съюзниците на САЩ се притесняват, че Тръмп изказваше одобрение към "силата" на авторитарни лидери и заяви, че е готов на сделки с Путин.
Фотограф: BEAWIHARTA
Мандатът за съставяне на правителствоОт коментар на Петър Чолаков в "Дневник"Рационалният анализ показва, че възможностите за формиране на стабилен кабинет от 43-ото Народно събрание са изчерпани. Тези, които хранят илюзии за противното, вредят на себе си и - което е далеч по-важно - на страната.Какви са обясненията за случилото се днес на "Дондуков" 2? Едната възможност е призраците в Реформаторския блок, които изпратиха в президентството втория си ешелон, да изпълняват политическа поръчка на партията на Бойко Борисов (ако сте пропуснали – Лукарски и Кунева свенливо се скриха от камерите). Мандатът може да бъде задържан в рамките на седем дни. По този начин се убива време, съкращава се животът на евентуален служебен кабинет и се дават още въздух на призраците в оставка.Второто обяснение е да има някакъв пазарлък за кабинет недоносче, подкрепен от ГЕРБ. Припомням, че най-голямата партия е заявила, че няма да участва в такива конфигурации. В ГЕРБ всичко е предпоследно, така че тази възможност не може напълно да се изключи. Най-вероятно обаче станахме свидетели на балканската трагикомедия "Мандат за лична употреба". Призраците в блока са решили, че като им го дадат, трябва поне малко да му се порадват.Всички тези действия ще бъдат извършвани трескаво и с ритуална сериозност, като се слага маската на отговорно политическо поведение – "правим го, защото ситуацията го налага", а и е чудесна възможност да се подмажат на началника – "редно е Борисов да е премиер, нищо че не иска, ние да му се помолим"... Има само един проблем. Дори на безразличната част от мълчаливата публика вече й пригорча и не иска и да чуе за призраците в блока и техните палячовщини.----------АнтиолигархичноКоментар на бившия посланик в Русия и енергиен консултант Илиян Василев в неговия фейсбук профилНови избори, БТВ с нов собственик. На теория "прозападна" или американска телевизия, а в реалност... Честит Ви нов собственик. "Пента груп", дори не се крият за свързаността си с Русия. Дотогава ще гледате Орешарски по сутрешните блокове и всеки, когото Пеевски сметне за нужно.А Борисов се е съгласил - мълчаливо. Нали Решетников вече го хвали. Това е сигурен признак, че Борисов е опасен за здравето на българската демокрация. Абсолютно недопустимо е да използва трагедията в Хитрино постоянно да е в кадър с раздаване на обещания за благоденствие в бъдеще време. Малко елементарно човешко приличие и срам.Първо има застраховка, след това има средства от ЕК, след това има обещания на строителите за новите къщи, след това има милиони от правителство. Сметнете до този момент това са над 40 милиона лева - давате ли сметка каква е тази сума по отношение на бюджет за възстановяване. Тези хора дават ли си сметка колко грозно е всичко това - смърт, трагедия, но политикът няма почивен ден - там, в Хитрино, на фона на нещастието на хората вече водят предизборна кампания!?Да не се учудват на резултатите - такъв протестен вот се надига, че ще помете всичко. Питайте синдиците на КТБ какво получиха от "Виваком" сделката!? Нищо - пландешки грабеж. И това също не може да стане без тандема Борисов - Пеевски. Ако искате Пеевски да не може да граби повече, сменете Борисов. С тези хора никаква корупция не може да се пребори - защото те са източникът и пазителите на корупцията.Затова си опичайте акъла и подкрепете всеки друг, но не и статуквото. С този елит - борба с грандкорупцията, която Ви прави бедни, и реформирана и възродена България няма шанс да получите.--------В очакване на нова "Ялта"От коментар на Антъни Блинкен, зам. държавен секретар на САЩ, за New York Times. Преводът е на "Клуб Z".Следвоенният ред, който изгради Америка, днес е изправен пред остри предизвикателства, и то от страна на стари съперници. Нито руският президент Владимир Путин е Сталин, нито Русия е Съветският съюз. Но Путин има за цел да възстанови руската сфера на влияние и да раздроби либералния международен ред, който победи в студената война. Китай остава фокусиран върху вътрешната си стабилност, но предложеният от тях "нов модел на отношения между великите сили" би означавал Америка да си стои от своята страна на Тихия океан, а Китай да играе главната роля от другата.Съюзниците на Америка в Европа и Азия са фиксирани върху това дали Доналд Тръмп ще отхвърли възвръщането на сферите на влияние, или ще прегърне този модел. Те се притесняват, че по време на кампанията си той изказваше одобрение към "силата" на авторитарни лидери и заяви, че е готов на сделки с Путин. Той не се трогна от кибернамесата на Русия в изборите или от агресията срещу Украйна. Нарече НАТО отживяла организация. Твърдеше, че САЩ трябва да спрат "да защитават света", и описа Япония и Южна Корея като гратисчии, които сами могат да поемат товара за собствената си защита и ядрено възпиране.Въпреки това, когато Русия и Китай поставят под въпрос принципите на либералния световен ред, САЩ трябва да се противопоставят. В Украйна Путин поиска да промени границите на един съсед на Русия и да отнеме на този народ правото да решава с кои държави, съюзи или алианси да се обвързва. Затова американската помощ за Украйна е важна.Същото е и с нашата решителна подкрепа за международното право в Южнокитайско море. Там поведението на Китай да претендира за огромни териториални води и да изгради военни постове върху изкуствени острови рискува да подкопае свободата на плаване и свободна търговия, върху която се гради нашият просперитет. Рискува да подкопае принципа за мирно разрешаване на спорове, който е в основата на стабилността.Един свят, съставен от сфери на влияние, няма да бъде стабилен или мирен. САЩ също няма да са имунизирани срещу изблиците на насилие. Хегемоните рядко се задоволяват с това, което имат. Необходимостта от разширяване на техните зони, както и циклите на въстания и репресии в тези зони, ще доведат до конфликти, които ще въвлекат и нас.Най-същественият принос на Америка за мира и прогреса постави основите на един отворен, подчинен на правила и свързан свят. Сега трябва да решим дали да продължим да защитаваме, поправяме и надграждаме тези основи, или да станем съучастници в демонтажа им.


description: Прегряването на пазара на лавандулово и розово масло вече се усеща от производителите

title: Химия и козметика: Растеж, който може да не се повтори

maintext:
Показателен за бума на производството на етерични масла е фактът, че през 2015 г. България стана лидер в Европа по производство и износ на лавандула и лавандин
© НАДЕЖДА ЧИПЕВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Въпреки потенциала на страната в производството на етерични култури сривът при лавандулата вече се усеща, което логично води до намаление на цените с 40 - 60%.
При фирмите, работещи в химическата индустрия, с най-голям ръст на приходите е "Алифос България", собственост на белгийската Ecophos, която се нарежда на второ място в класацията.
Ако трябва да се търси нещо общо между сулфати, етерични масла и изделия от пластмаса, едно от тях освен близостта на секторите козметика и химия е внушителният ръст на приходите, които част от малките и средните компании, работещи в тази сфера, реализират през 2015 г.На фона на двуцифрения ръст на оборотите на компаниите в класацията няма как да не направи впечатление, че при първите три този ръст е трицифрен, а две от тях се занимават с производството на етерични масла. На първо място е семейната фирма "Дамасцена", която се намира село Скобелево. Тя притежава собствена дистилерия за розово масло, розова вода, лавандулово масло, лавандулова вода и други етерични масла и хидрозоли. Според сайта на фирмата това е първата частна дестилерия в страната, изградена през 1991 г. Освен нея фирмата има и собствена розова градина от 110 декара с насаждения от Rosa damascena. Компанията изнася продукцията си в цял свят, основно в Европа и Китай, коментира управителката на фирмата Мая Пехливанова. Освен производството на етерични масла компанията решава да се занимава и с туризъм, изграждайки етнографски комплекс и два ресторанта с близо 220 места, единият от които е завършен през 2015 г. . Вероятно това е и една от причините за огромния ръст на приходите - 255% за 2015 г. спрямо предходната.Като цяло 2015 г. е добра за производителите на етерични масла, които отчитат добри печалби и растящи приходи. Това се вижда и в резултатите на казанлъшката фирма "Триглав еделвайс", чиито приходи се увеличават със 101% спрямо предходната година. Компанията произвежда етерично розово и лавандулово масло, разказва собственикът и управител на фирмата Стефан Иванов. Компанията е създадена през 2003 г., като от 2012 г. работи с фирми от САЩ, Япония, Франция и Китай. Иванов посочи, че през 2015 г. продукцията е изнасяна основно за Европа.Добрите приходи за 2015 г. вероятно няма да се повторят през тази година, тъй като заради свръхпродукцията на лавандулово масло цените му паднаха с 30 - 35%, което реално ще свие оборотите, разказва собственика на "Триглав еделвайс". По думите му в същото време розовото масло е поскъпнало и не се търси. Показателен за бума на производството на етерични масла е фактът, че през 2015 г. България стана лидер в Европа по производство и износ на лавандула и лавандин. Една от причините са европейските субсидии за този вид земеделски култури. В секторната класация влизат още две фирми, които се занимават с производство на етерични масла. Едната е "Робертет България", собственост на френската фирма "Робертет", която е един от най-големите изкупвачи на розово масло в района на Казанлък. Другата е "Гален-Н", която се занимава с търговия на етерични масла и ароматни води, фитохимични екстракти и готови форми на основата на натурални продукти. Нейният собственик Николай Ненков притежава и производствената компания за етерични масла "Бул фито ойлс", която през 2006 г. придобива производствените мощности на село Залениково, Пловдивско. Компанията притежава 300 декара насаждения с лавандула и няма намерение да ги разширява. Още през август Ненков коментира за "Капитал", че въпреки потенциала на страната в производството на етерични култури сривът при лавандулата вече се усеща, което логично води до намаление на цените с 40 - 60%.За разлика от пазара на етерични масла ситуацията при производството на конвенционална козметика изглежда доста по-стабилна. Макар и на осмо място в класацията, "Рубелла Бюти" има 70% ръст на приходите си за 2015 г. спрямо предходната. Собственикът на компанията Красимир Митев коментира, че политиката й е да инвестира в производствени мощности и да предлага на пазара нови продукти. По думите му дружеството е 95% експортно ориентирано, тъй като България е твърде малък и скъп пазар. Основните пазари на "Рубелла" са балканският регион и бившите съветски републики. Двете най-силни дивизии на компанията са за коса и устна хигиена, на които се падат над 80% от козметичния й бизнес.При фирмите, работещи в химическата индустрия, с най-голям ръст на приходите е "Алифос България", собственост на белгийската Ecophos, която се нарежда на второ място в класацията. През 2002 г. компанията изгради изцяло нова фабрика, намираща се на площадката на "Агрополихим" край Девня, която е една от двете производствени бази на белгийската група. Предприятието произвежда различни видове фосфати, които се използват във фуражната индустрия. Основната причина за ръста на приходите от 136% през 2015 г. е намирането на стабилен източник на суровина, коментира управителката на дружеството Деница Желязкова. По думите й компанията работи основно за българския пазар, но задочно изнася и за пазарите от Гърция и Румъния. Основните конкуренти в производството на сулфати са Русия, а от 2016 г. и предприятия в Сърбия и Гърция, посочи Желязкова. По думите й през тази година цените на сулфатите на международните пазари се сриват, което ще се отрази и на приходите на компанията.За някои от компаниите в класацията ръстът на приходите през 2015 г. едва ли ще се повтори и през настоящата година. Това се отнася най-вече за сектора на козметиката, при който пренасищането на пазара доведе до срив на цените. Повечето от останалите производствени предприятия обаче също признават, че 2015 г. е била изключително добра за тях и трудно ще повторят този ръст.


description: Читателите на Капитал и Дневник могат да купят Братя Грим - Детски и домашни приказки с 10% отстъпка и безплатна доставка от Ozone.bg, като използват...

title: Книга: "Детски и домашни приказки" на братя Грим

maintext:
Читателите на Капитал и Дневник могат да купят Братя Грим - Детски и домашни приказки с 10% отстъпка и безплатна доставка от Ozone.bg, като използват промоционален код dnevnik10 при плащане!
Читателите на Капитал и Дневник могат да купят Братя Грим - Детски и домашни приказки с 10% отстъпка и безплатна доставка от Ozone.bg, като използват промоционален код dnevnik10 при плащане!
Събираните от братя Грим приказки за пръв път ще се появяват в оригиналния си вид на български език. Изданието от 832 страници показва по-мрачната и автентична страна на историите.Заглавието и съдържанието следват оригиналното двутомно издание от 1812 и 1815 г. Както преводачът от немски Слави Ганев уточнява, разликите между него и до последното от 1857 г. са големи. Без ясна причина много от приказките липсват, а други са допълнително редактирани, за да бъдат пазарно ориентирани към детската аудитория. Така най-отличително в българското издание е, че читателят за пръв път може да се докосне до историите в първоначалния им вид. "Онзи, в който Братя Грим са ги записали най-напред. На някои места приказките звучат много по-мрачно и са изпълнени с моменти на насилие, дори намеци за сексуални действия", казва Слави Ганев. "Оригиналите на приказките са много по-сурови и безпощадни. В тях доброто не побеждава винаги. Поуките също невинаги имат общо с познатите ни от детските години. Понякога хитростта на протагониста граничи с наглост или същият влиза в ролята на крадец, безскрупулен убиец, богохулен лицемер. Добрият персонаж често прилича на антигерой."Слави Ганев превежда диалектите в приказката на еквивалентите му в българския, за да доближи още повече читателя до историите. "В оригинала си приказките са много по-реалистични и ни показват отношенията между хората много по-естествено. Те може би са по-полезни за децата в този си вид, защото им показват несправедливостите в обществото. Приказките са преведени от оригинала без никаква цензура и преиначаване. Когато героите обичат да си варят домашна бира - това не е спестено. Когато местният крал не може да си изплати ипотеките - също. До голяма степен читателят ще се изненада колко близко до неговия начин на живот е този на европейското общество в епохата."Историите имат и своя политически контекст, тъй като по времето на събирането им германската територия е разделена на множество държави, които през 1815 г. стават част от Германската конфедерация. За обединителния фактор на приказките братята говорят и в предговора на изданието. "Якоб и Вилхелм Грим не събират приказките си самоцелно или от прост интерес към фолклора. Те имат ясна политическа цел - обединението на германците в една държава. Това са приказките, които хората разказват помежду си - в домакинствата си. Домът е последната останала единица на общността в тогавашните германски земи."Книгата, включваща също така илюстрации и подробни исторически бележки, излиза на 19 декември от Deja Book (импринт на Ciela).


description: Не приемам Русия да морализаторства по темата, заяви външният министър в оставка

title: Митов: България спазва международните стандарти за търговия с оръжие

maintext:
Даниел Митов
© Анелия Николова
България спазва стриктно международните стандарти по отношение на търговията с оръжие, българската страна не е изнасяла оръжие за Сирия от началото на конфликта там. Това заяви външният министър Даниел Митов в сутрешния блок на bTV по повод изявлението на говорителя на руското външно министерство Мария Захарова, че в Сирия са намерeни оръжия, произведени в България, с изтекъл руски лиценз. Междувременно руски сапьори обявиха, че са открили оръжия и боеприпаси, произведени в България, САЩ и Германия, докато са разминирали и обезопасявали Алепо. През първата половина на декември в. "Труд" също изнесе информация за намерено българско оръжие в Алепо."Призоваваме нашите евроатлантически критици да предприемат реални мерки за недопускане на снабдяването на терористите в Сирия с оръжия", каза Мария Захарова на нарочна пресконференция на 27 декември, като призова тези, които говорят за "невинните човешки жертви", да си припомнят с чии оръжия ги убиват. В този именно контекст тя се позовава на статия в българския в. "Труд" от 12 декември, в която под формата на ексклузивно разследване се съобщава за откриването в един от освободените райони на Алепо на бунтовнически арсенал с боеприпаси от България - ракети "Град", противотанкови снаряди за артилерийски оръдия и гранатомети.Всички тези оръжия са били произведени по просрочени съветски лицензи, които по онова време са били предадени на България, заявява Захарова, цитирана от ТАСС, под заглавие "Българската следа". "Бих искала да подчертая, че от края на 90-те години Руската федерация води преговори със София за сключване на двустранно междуправителствено споразумение в сферата на лицензирането, което преди всичко би регламентирало износа на военно оборудване за трети страни. За съжаление българската страна не бърза да го подпише", казва Захарова. Така българската държава продава оръжия, произведени по руски лиценз, на държави, които не използват руско въоръжение и техника, без да се интересува къде посредникът ще предаде продукцията, коментира още тя.В отговор на това в четвъртък Даниел Митов остро възрази, че не приема изобщо Русия да морализаторства по темата за оръжейните договорености. Отделно от това България стриктно спазва своите ангажименти."Не приемам обвинения от страна, която е виновна за цивилни жертви в Алепо", каза Митов. "Бих приветствал присъединяването на Руската федерация към договора за търговия с оръжие, от който тя не е част, към конвенцията за забрана за касетъчните боеприпаси и към конвенцията за противопехотни мини. Това би ограничило достъпа на руско оръжие и боеприпаси както в Сирия, така и в Източна Украйна, където умират хора", каза още вътрешният министър в оставка.По повод на обвиненията на Москва, че България използва руски лицензи, Митов заяви, че след разпада на СССР обслужването на лицензите е спряно, а отделните държави, включително и България, са започнали да произвеждат променени оръжия по своя технология – с конструктивни изменения, с изменения в материалите, което ги прави вече един по същество различен продукт. Това е константната българска позиция по този въпрос в продължение на много години, заяви той.Води се целенасочена кампания за възстановяване на някакъв тип руско влияние не само в държави, които не са част от ЕС и НАТО, но и в такива, които са членове на тези съюзи, и то не само в Източна Европа, но и в Западна, каза Митов.Същевременно Митов на практика не хвърли светлина върху това как българско оръжие и боеприпаси все пак са се озовали в Сирия въпреки рестрикциите, наложени от Европейския съюз преди пет години. Спорът за лицензионните права и ограниченията върху търговията с оръжие са две отделни теми, но те имат много общо в случая. Според Митов контролът върху износа на такива стоки се осъществява от междуведомствена комисия по експортен контрол.През лятото разследване на журналисти от Балканската мрежа за разследваща журналистика показа, че държави от Централна и Източна Европа (в това число и България) са сред основните снабдители на оръжие за Близкия изток. Основни получатели са ОАЕ, Йордания и Саудитска Арабия, откъдето впоследствие бойният арсенал достига до участниците в конфликта в Сирия.Междувременно говорителят на главния прокурор Румяна Арнаудова заяви в четвъртък за "Фокус", че Районната прокуратура в Горна Оряховица е започнала проверка в оръжейния завод "Аркус" в Лясковец заради съобщенията за открити български боеприпаси в Алепо. "Започнала е проверка по общия ред за законност. Ще се извърши проверка за това дали дружеството и заводът осъществяват дейностите си в съответствие с дадения лиценз. Разбира се, в рамките на проверката ще се събират данни за евентуално извършено престъпление по чл. 233 от Наказателния кодекс (НК). Ако има такива данни, ще се образува досъдебно производство, ако не - случаят ще бъде прекратен", обясни Арнаудова пред "Фокус". Текстът на чл. 233 от НК криминализира различни случаи на незаконна търговия с оръжие без необходимия лиценз, регистрация или разрешение.


description: Чистката след преврата не отговаря на Конституцията, заключи Венецианската комисия

title: В Турция започна преход към президентска република

maintext:
Двойният атентат в Истанбул стана близо до стадион в центъра на града след футболен мач с десетки хиляди зрители.
Турските власти внесоха в парламента законопроект за промени в конституцията, които предвиждат засилване на властта на президента Реджеп Ердоган, закриване на премиерския пост и превръщането на страната в президентска република.
У
правляващата Партия на справедливостта и развитието (ПСР) се споразумя за подкрепата на Партията на националистическото движение (ПНД) и това открива пътя за референдум напролет за одобряване на промените. Ако бъдат одобрени от избирателите, те ще влязат в сила след президентските и парламентарни избори, които ще се проведат едновременно през 2019 г.
Според тях президентът на Турция ще може да запази партийната си принадлежност и ще получи повече законодателни и изпълнителни правомощия.
Какви са промените
- Президентът ще е единственият ръководител на изпълнителната власт, постът министър-председател се закрива
- Президентът ще назначава вицепрезидентите, министрите и високопоставените администратори
- Президентът ще има власт да издава укази, да обявява извънредно положение и да разпуска парламента
- Парламентът ще може да отстранява президента от власт с гласовете на поне половината депутати
- Парламентът ще може да предава президента на парламентарна разследваща комисия след импийчмънт с гласовете на 360 от 600 народни представители
- Парламентът може след решение на специалната разследваща комисия да предаде държавния глава на Върховния съд за съдебен процес, ако се съгласят две трети от депутатите
- Броят на депутатите в парламента се увеличава от 550 на 600
(HSYK) ще се реформира с нова структура от 12 членове и две служби; половината от членовете се избират от парламента, а останалите се назначават от президента
Вицепремиерът Нуритин Чаникли заяви, че референдум за одобряване на тези промени би могло да се проведе през март или април, но може и да се изчака до май.
Управляващите нямат необходимото мнозинство в парламента, за да прокарат сами референдума, и по тази причина се нуждаеха от помощта на някоя от другите три партии в него. За разлика от ПНД обаче другите две сили – основната опозиционна Републиканска народна партия (РНП) и прокюрдската Демократична партия на народите (ДПН), са категорично против измененията.
Чистката е незаконна
Европейско сдружение отказа да представлява турските магистрати
Европейската мрежа на съдебните съвети (ENCJ) - едно от водещите сдружения на съдиите в Европа, реши да замрази членството на Турция. В решението, взето в централата в Хага, се казва, че правораздавателната система на Турция повече не е независима от правителството. В текста се обяснява, че организацията повече не представлява и не подкрепя турските съдии и прокурори в тяхната работа.
Двоен атентат с десетки жертви
В двете експлозии, станали в рамките на една минута близо до стадиона на футболния клуб "Бешикташ" в Истанбул, в съботната вечер са загинали 38 души, включително 30 полицаи. Това заяви министърът на вътрешните работи, според когото извършителите вероятно са кюрдски екстремисти. Седем от жертвите са цивилни и един още не е идентифициран. Сред загиналите и ранените няма български граждани.
Министърът на здравеопазването Реджеп Акдаг добави, че в помощ в болниците са получили 155 души, от които 14 са в интензивно отделение.
Координираната атака е станала 2 часа след мача на "Бешикташ" и "Бурсаспор, два от най-популярните турски клуба. Първият взрив е на кола, заредена с експлозиви, пред стадиона. Вторият е 5 секунди по-късно и е дело на самоубиец, който е бил обкръжен от полицията в съседен парк.
Министерството на външните работи (МВнР) препоръча да се отложат пътуванията до Турция, тъй като има в ероятност от извършване на терористични актове.
- Възрастовата граница за кандидатиране за депутат се понижава от 25 на 18 години- Кандидати, които не са попаднали в парламента с партийна листа, автоматично стават депутати при освобождаване на поста от титуляря, а не се провеждат частични избори в техния район- Само депутатите ще имат законодателна инициатива- Президентът има власт да подготвя и представя закона за бюджета за одобрение в парламента- Върховният борд на съдиите и прокурорите- Закриват се военните съдилища- Командващият жандармерията няма повече да е член на Съвета за национална сигурност.За продължаване към референдум са нужди 330-367 гласа и ако всички депутати на двете партии вносителки гласуват с одобрение, се събират 345 гласа.Прочистването на държавната администрация в Турция след неуспешния опит за преврат от юли нарушава международното право и Конституцията на турската република. Това е заключението на Венецианската комисия - екип от правни специалисти към Съвета на Европа, смятан за най-авторитетния орган за професионална оценка.Турция е член на Съвета на Европа, но заключението на комисията няма правна сила. То обаче е един от най-ярките примери за официална критика на начина, по който президентът Реджеп Тайип Ердоган и управляващите реагират след събитията от 15 юли."Мерките, предприети от правителството, отиват отвъд това, което позволяват турската Конституция и международното право", се казва в заключението на Венецианската комисия. Екипът ѝ е анализирал правните основания за затварянето на близо 36 000 души, очакващи началото на съдебни процеси срещу тях, както и на уволняването или временното отстраняване от длъжност на повече от 100 000 бюджетни служители.Пълният текст на доклада ще бъде публикуван в понеделник."Методът за прочистване на държавния апарат създава силно впечатление за своеволие", се казва в откъсите, разпространени в петък. Добавя се също, че дори да има основателни причини за въвеждане на извънредно положение, погрешно е решението да бъдат уволнявани, а не временно отстранявани от длъжност държавни служители".Венецианската комисия казва, че знае за обвиненията срещу Фехтулах Гюлен и за това колко сериозен е бил опитът за преврат. Но експертите ѝ посочват, че колективното отстраняване на хора не е подкрепяно от доказателства за всеки отделен случай. Повдигат се и въпроси за скоростта, с която се появиха списъците с подлежащи на уволнение.Обвиненията от правителството срещу отделни групи, включително тази на Гюлен, са твърде общи. "Концепцията за връзките (между тях и събитията) беше дефинирана твърде неясно", казват експертите.


description: Един малък български град поведе "възрожденска" битка срещу бежанците, въпреки че ги е виждал само по телевизора

title: Битката на Ямбол с призраци

maintext:
"Сър-це-ду-ша-за-Бъл-га-ри-я!", скандираха хората в спортната зала в Ямбол при почти всяко споменаване на думата "бежанци"
© Зорница Стоилова
"тези хора са дошли, за да ни причиняват само лоши неща".
"Кой уши байрака? Кой му тури знака? Смърт или свобода?", звучи от уредбата в ямболската спортна зала "Диана", докато хората си проправят път към местата си. Семейства носят малки деца на гърбовете си, пенсионери се опират на бастуните си, учителки водят цели класове ученици. Във фоайето се извиват опашки пред няколко маси, на които се раздават безплатни трикольори, лепенки с лика на Васил Левски и надписи "Аз съм горд българин" и "Бояново за българите". Събират се и подписи за иницииране на местен референдум. Причината - заявено намерение на властта да изгради бежански лагер в изоставените казарми в село Бояново, което се намира на около 30 км от Ямбол.За организатори на митинга-концерт в неделя, който събра близо 3000 души в залата, се представят трима студенти - Калоян Желязков, Цветан Ревански и Ирина Георгиева. Още в началото на обръщението си към публиката те се разграничават от всички партии. Подготвили са пламенни речи с възрожденски заряд, като за 3 март. "Всички тук сега заедно кипим и се бунтуваме, не траем неканени гости да беснеят в нашата родина, в нашите градове, а скоро и в нашите домове. Събрали сме се тук по-силни от всякога, за да обявим този непримирим български дух в истински действия в името на майка България", чете от лист с треперещ глас Ирина Георгиева, а публиката в залата й отвръща с викове: "Сърце-душа-за-Бъл-га-ри-я!" и "Бъл-га-ри, ю-на-ци!"Пред сцената юнаци с анцузи веят огромни български знамена и реват: "Няма да позволим!" и "Въъън от България!", а от микрофона другите двама организатори обявяват, че сме на крачка от това отново да бъдем поробени. "Това е най-голямата ни битка като народ от век насам. Орисани сме отново да водим битка за нашата православна вяра!", съобщават с апломб студентите и отново печелят бурни овации от публиката.Организаторите на събитието обаче настояват това обещание да стане официален документ. Освен народни любимки като певиците Валя Балканска и Славка Калчева в подкрепа на справедливия гняв на жителите на Ямбол се появи и един от сценаристите на "Шоуто на Слави" - Тошко Йорданов, който изрекламира политическата платформа на шоуто "какво иска народът". "Българският народ е този, който трябва да решава, и никой не може през главата ви да ви натресе бежански лагер. И ако някой си мисли, че ще го направи, ще му покажете колко жестоко е сбъркал, заяви той под одобрителните възгласи на пълната зала. Добилият популярност като "ловец на бежанци" ямболец Динко Вълев нямаше роля в събитието, но се включваше по "Нова телевизия" в паузите, загърнат в палто от косъм.Кулминацията беше речта на представената като председателка на инициативния комитет "За Харманли" Петя Георгиева (активистка на крайнодясната формация Български национален съюз на Боян Расате - бел. авт.).. Георгиева обяви, че бежанците "не са хора, а измет". Нарече ги "паразити" и "маймуни" и им пожела "картонена лодка насред Черно море". Тълпата отговори с бурни ръкопляскания и ревове: "Вън от България!" "Ние ще ги оправим, пуснете ни!" Тази реч чуха и стотици деца.Като 21-годишната студентка по фармация Ирина Георгиева, организаторка на протестния митинг-концерт, която обясни пред "Капитал", че никога не е имала контакт с мигранти или бежанци, нито пък е виждала или чувала от първо лице за проблем, причинен от тях. Но е силно убедена, че


description: Политически игри

title: 2016 като 1994

maintext: Годините 1993 и 1994 са едни от най-мъгливите в историята на българския преход, годините на правителството на Любен Беров. За по-младите, които не помнят това време, ще обобщим: правителството на Беров остана известно с това, че всички се облагодетелстваха от властта, без никой да носи отговорност.Това са времената на югоембаргото, през които цели влакови композиции с горива влизаха в западната ни съседка. Времето на Г-13 ("национално отговорния капитал") и входно-изходната икономика за източване на държавните активи. Времето на аферата "Акрам" и източването на държавните банки. След Беров на власт дойде БСП, а по време на мандата на Виденов България за втори път след 1989 г. фалира.2016 г. изглежда много далеч от 1994 г. (не само във футболен смисъл). Но опитите да се състави правителство в рамките на сегашния парламент много напомнят на опити да се състави правителство тип "Беров 2".Залогът изглежда е главно икономически, разбирай корупционен - довършване на множество обществени поръчки, довършване на придобиването на по-големите активи на КТБ, подкрепяно досега от Делян Пеевски и Бойко Борисов, нов цикъл от програмата за саниране за 1 млрд. лв, която помага на структурите на ГЕРБ по места.Задачата изглежда сложна, но не и невъзможна. Зад дима на изкуствено предизвиканата криза с бежанците се търси още от същото - политическа наглост, брандирана като висш патриотизъм. Нужда от "стабилност" и хора, които берат плодовете на страха.Патриотичният фронт веднага излезе напред, за да се представи като възможен мост, по който да мине тази сделка. Засега поне тя бе отхвърлена. Но особеното усърдие, с което тя беше предложена, означава, че опитите едва ли ще спрат дотук.


description: DAX успя да постигне минимално повишение в първите минути на търговията. Поскъпването на емисията на Deutsche Bank (+1.23%) успя да повиши индекса,...

title: Европейските акции компенсират понижения на старта на сесията

maintext:
DAX успя да постигне минимално повишение в първите минути на търговията. Поскъпването на емисията на Deutsche Bank (+1.23%) успя да повиши индекса, който се движи на най-високата си точка в последната година. Емисията на Linde поскъпва с 0.72%, като се възстановява вчерашните загуби следствие от договореното сливане с Praxair. FTSE 100 се върна на начална позиция и остава над 7 хил. пункта, а САС 40 губи 0.21% след като акциите на Sanofi поевтиняват с 0.79%.
Информацията е актуална към 10:15ч.


description: Конгломератът предупреди инвеститорите си за потенциална загуба от милиарди долари

title: Ядреният бизнес на Toshiba изтри годишния ръст на акциите й

maintext:
Изпълнителният директор на Toshiba Сатоши Цунакава завършва първата си календарна година начело на компанията с лоши новини.
© В© Toru Hanai / Reuters
Японският конгломерат Toshiba завършва годината с редица проблеми, след като предупреди инвеститорите си, че заради бизнеса си с ядрени реактори ще понесе загуби от милиарди долари, съобщава Wall Street Journal. Toshiba на практика изтри целия растеж на акциите си през 2016 г., след като в последните пет дни тяхната цена спадна с над 40%. През миналата година Toshiba отново обърна календара с редица проблеми зад гърба си, но тогава те бяха свързани със счетоводството на компанията. Сега тя е изправена пред по-сериозна заплаха, след като инвеститорите губят доверието си в нея.Акциите на Toshiba повишаваха цената си през цялата година, основно заради оптимистичните нагласи към бизнеса с полупроводници на конгломерата и очакванията за голяма печалба в края на фискалната година, която приключва през март 2017 г. От Toshiba все още отказват да коментират срива през последните дни, макар наскоро някои директори от компанията да обявиха, че все още са оптимистично настроени относно бизнеса с ядрени реактори. "Това е неочаквано развитие в момент, в който в Toshiba всичко изглеждаше спокойно", коментира Йошинори Огава, стратег в Okasan Securities.Toshiba закупи американската компания за ядрени реактори Westinghouse Electric през 2006 г. срещу 5.4 млрд. долара и се очакваше новото звено да бъде сред най-печелившите в конгломерата. Преди дни обаче Toshiba обяви, че фирмата е пропуснала крайния срок за изпълнение на поръчките за производство на много ядрени реактори за различни страни. В резултат на тези пропуски японската компания предупреди за вероятни финансови загуби в размер на милиарди долари.Цялостният растеж на бизнеса с ядрена енергия по света е в застой. Доскоро Westinghouse (която беше заявила интерес и към изграждането на седми блок в АЕЦ "Козлодуй") се смяташе за един от лидерите в сектора. Фирмата е единственият ядрен доставчик, който има сключени договори за реактори от следващо поколение както в САЩ, така и в Китай. Грешни стъпки и неочаквани проблеми обаче може да се окажат фатални за компанията. Проблеми има и в други големи компании като Areva и General Electric.Според данните на годишния доклад на Световната ядрена индустрия в момента се произвеждат 54 реактора за 13 държави. Над половината от тях – 33, обаче ще бъдат завършени с огромно забавяне.


description: Перфораторите си отиват, идват е-билетите. Системата ще струва около 80 млн.лв. които ще бъдат финансирани от Центъра за градска мобилност със собствени средства

title: Революцията в градския транспорт в София идва през 2019г.

maintext:
Председателят на транспортната комисия в СОС Екатерина Йорданова, председателят на общинския съвет Елен Герджиков и изпълнителният директор на ЦГМ Христиан Петров представиха идеята за нова билетна система в софийския градски транспорт.
© Юлия Лазарова
Между 143 и 250 млн.лв.
са очакванията на ЦГМ за приходите от интернет продажби на билети в рамките на десет години след въвеждане на новата система
Кое колко струва
40 млн. лв - 7500 устройства за валидиране на електронни билети за 1350 превозни средства, както и видеонаблюдение
10 млн.лв. - създаване на нова мрежа за продажба на билети онлайн и чрез мобилни устройства
38 млн. лв - поддръжка на тикет системата в продължение на 10 години
Хартиените билети и перфораторите трябва да изчезнат напълно от столичния градски транспорт през 2019г. Това е оптимистичният сценарий за въвеждане на новата билетна система, която беше представена от директора на Център за градска мобилност (ЦГМ) Христиан Петров в петък.Билетите трябва да бъдат заменени от електронни превозни документи, изцяло нова система за валидиране, нова мрежа за продажби на билети - включително по интернет, както и видеонаблюдение във всички автобуси, трамваи, тролеи и метро влакове. Всичко това трябва да струва до 88 млн.лв. Фирмата, която ще изпълнява проекта, трябва да бъде избрана до началото на следващото лято.За нова тикет система се заговори още в началото на 2016г., когато тогавашният шеф на ЦГМ Симеон Арнаудов представи идеята с бюджет от около 20 млн.лв. Арнаудов обаче се оттегли от поста през април насред вълната от оставки в ръководството на транспорта в столицата, след които беше и тази на тогавашния зам.кмет по транспорта Любомир Христов.С идването на новото ръководство на ЦГМ е изготвена нова концепция за тикет системата. Проектът е поскъпнал четворно, но според общината в действителност новото предложение е по-ефективно. "Този път се предлага съвсем различна система. Разчетът на предишното ръководство беше направен само за 3 години и онази система щеше да излезе по-скъпо за период от десет години," коментира председателят на Столичния общински съвет Елен Герджиков. Това няма как да бъде удостоверено, защото детайли за старата поръчка така и не бяха дадени.По думите на Христиан Петров новата система ще позволява електронните билети да се съхраняват на мобилни телефони или банкови карти, а купуването им да става дистанционно, без да се налага чакане по опашки. Петров призна, че в момента няма адекватна информация за натовареността на линиите и контролът върху гратисчиите е неефективен. Според него тези проблеми трябва да бъдат разрешени с пускането на проекта. ЦГМ ще разполага с данни за броя пътници във всяко превозно средство в реално време и ще ги използва за оптимизация на разписанията.Бъдещата тикет система ще бъде отворена за иновации от разработчици, стартъпи и технологични компании, твърди още Герджиков. "Ще дадем възможност на всеки стартъп да предлага приложения, които, ако са достатъчно добри, да бъдат имплементирани към системата", коментира председателят на СОС.Новата система за билети в градския транспорт трябва да позволява пътуване с един билет в повече от едно транспортно средство. Цената ще се определя от изминатото разстояние или от времето, прекарано в път. Кой от двата варианта ще бъде избран и каква точно ще е тарифната политка обаче, ще бъде решение на общинския съвет, а не на ЦГМ или на фирмата изпълнител на поръчката.Докато тикет системата влезе в експлоатация няма да има промяна на цената на билетите или картите. Самият проект също няма да наложи поскъпване на транспорта в столицата, увери Елен Герджиков. Според общинарите разчетите за проекта са направени така, че Центърът за градска мобилност да може сам да финансира изграждането и поддръжката на тикет системата, без да се налага да взима банкови заеми или да оскъпява услугата. По думите на Герджиков пък единичното пътуване ще стане по-евтино, защото пътниците ще могат да се прекачват с един билет на повече от едно превозно средство.Най-скъпият компонент от новата система ще е оборудването на всички 1350 превозни средства в София със 7500 устройства за валидиране на електронни билети, както и с видеонаблюдение. За целта ще бъдат похарчени до 40 млн.лв. (виж карето). "За сравнение в Будапеща, която е подобна като размер със София, наскоро заработи подобна система на стойност 178 млн.лв. за 5 години." посоки Христиан Петров.По думите на общинарите за софийския проект се търси "голяма сериозна европейска компания", която е изпълнявала такава поръчка в поне 5 града. "Има такива и те биха имали интерес," коментира Елен Герджиков. Условията за обществената поръчка са готови и трябва да бъдат одобрени на следващата сесия на общинския съвет на 22 декември, а търгът да започне в началото на следващата година.Предстои създаване на специален комитет за наблюдение на обществената поръчка за тикет системата. В него ще влязат общински съветници от всички партии, които по думите на Герджиков да следят спазването на сроковете и качеството на изпълнение на поръчката.Въвеждането на по-високите цени на билетите от началото на лятото е постигнало своите цели, се похвалиха от общинския съвет и от Центъра за градска мобилност. С 46% се е увеличил броят на закупените карти, докато при продажбите на билети има спад от 43%, а на талони за 10 пътувания - спад от 27%, отчете Румяна Милова от ЦГМ. Според общината по-високата цена е стимулирала пътниците да си купуват месечни и годишни карти за пътуване, вместо да пътуват с билет или гратис.


description: Калориите върху етикетите станаха задължителни, Над 16% от българите са пазарували онлайн през 2016 г., Потреблението в България е 53% от средното за ЕС, Еврокомисията глоби Sony, Panasonic и Sanyo за картел за батерии, Брюксел отбелязва ръст на пивоварната индустрия в Европа

title: Седмични новини за ритейл

maintext:
Делът на българите, пазарували онлайн за лични цели, е намалял до 16.6% през 2016 г.
© Надежда Чипева
Разследване на Брюксел установи, че представители на компаниите над четири години са се срещали многократно, най-често в Азия, за да планират начини да избегнат конкуренцията на пазара на литиево-йонни батерии.
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgОт 13 декември върху етикетите на продуктите е задължително да се изписва и тяхната хранителна стойност. Това гласи Европейският регламент 1169 от 2011 г., целящ да улесни информирания избор на потребителите, като задължи производителите да предоставят точно определена информация за продуктите си. В същото време Брюксел даде няколко години гратисен период на компаниите, за да се подготвят и изпълнят изискванията.Преди две години влезе в сила първата и основна порция задължителни данни, които трябва да съдържат етикетите на хранителните продукти. Сред тях са размерът на шрифта (не по-малко от 1.2 мм или 0.9 мм за опаковки, по-малки от 80 кв. см), открояващо се вписване на съдържащите се алергени в съставките. Или да бъде посочено, ако към месния продукт е добавен протеин от друго месо, ако водата в него е повече от 5%, на коя дата е замразен и др.От 13 декември тази година върху етикетите трябва се декларира задължително и хранителна информация за: енергийна стойност (формат kJ/kcal), мазнини, наситени мастни киселини, въглехидрати, захари, белтъчини, сол. За сравнение – досега действащото законодателство изискваше задължителното оповестяване на тези факти само за продукти с хранителни и здравословни претенции (чe дадена храна има специални хранителни свойства или че съществува връзка между храната и здравето) или с претенции за съдържание на значително количество витамини и минерали.Изискването не е ново за компаниите. Досега те имаха възможност доброволно да обявят енергийната стойност на произвежданите от тях продукти и повечето го направиха още преди изтичане на крайния срок.С въвеждането на изискването за предоставяне на хранителна информация задълженията на фирмите по регламент 1169 приключват. Но Брюксел оставя отворена врата за нови претенции към етикетите.Делът на българите, пазарували онлайн за лични цели, е намалял до 16.6% през 2016 г. Най-активни при поръчването на стоки или услуги по интернет са младите хора на възраст между 16 и 34 години, отчита годишното изследване на Националния статистически институт (НСИ). Година по-рано пазаруващите в интернет са били 18.5%, а през тази година нивото им се връща на това от 2014 г.Жените (17.1%) са по-активни в онлайн пазаруването от мъжете (16.1%). По интернет най-често се купуват дрехи и спортни стоки, следват предмети за дома и покупките, свързани с пътувания или хотелски резервации.Повечето продукти са закупени от продавачи от България (87.4%), но немалко пазаруват в интернет магазини от други европейски страни (41.4%) или от други държави извън ЕС (18.7%).По-голяма част от купувачите са поръчвали стоки или услуги между един и два пъти (42.9%), а преобладаващата обща стойност на покупките е до 200 лева.Основните пречки пред пазаруването в интернет са трудности при намиране на информация за гаранцията и правата на купувачите; по-дълго време за доставка от посоченото в сайта и технически проблем по време на поръчване или плащане.През 2015 г. фактическото индивидуално потребление (ФИП), измерващо материалното благосъстояние на домакинствата, на човек от населението, варира от 53% за България до 137% за Люксембург от средното равнище в EС.Данните, публикувани от Евростат, показват, че равнището на ФИП на човек от населението е най-високо в Люксембург - 37%, и Германия - 23% над средното за ЕС ниво. Австрия, Дания, Белгия, Финландия, Великобритания, Франция, Холандия и Швеция отчитат нива между 10% и 20% над средното за ЕС.В Италия, Ирландия и Кипър равнищата на ФИП са до 10% под средното за ЕС, в Испания, Литва, Португалия и Малта са от 10 до 20%, а в Чехия, Гърция, Словакия, Словения, Полша и Естония - от 20 до 30% по-ниски от средното за ЕС-28.Латвия и Унгария имат от 30 до 40% по-ниско равнище, а Румъния, Хърватия и България - над 40% по-ниско равнище на този показател от неговото средно ниво за държавите от ЕС.Повишение е регистрирано в Румъния, България (53% към 49%), Литва и Естония. Най-голямо намаление е регистрирано в Люксембург, Холандия, Австрия и Гърция.Европейската комисия глоби Sony, Panasonic и Sanyo за ценови картел при батериите за лаптопи и мобилни телефони. Трите компании са глобени с общо 166 млн. евро, защото са нарушавали антикартелните разпоредби заедно със Samsung SDI, която обаче не е глобена, тъй като е уведомила властите за случая.Ценовият сговор между четирите компании е повлиял цените на множество стоки, продавани на европейските потребители, каза еврокомисарят по въпросите на конкуренцията Маргрете Вестагер.Продажбите на бира в Европа са за повече от 110 млрд. евро през 2015 г. Консумацията на бира в ЕС се е повишила с 1%, а производството - с 1.4%. От производството и продажбите на бира се генерират 42 млрд. евро бюджетни приходи за 28-те страни на ЕС, като само приходите от акциз са 11 млрд. евро. Това показва проучването "Бирата свързва Европа със света" на международната консултантска фирма Royal Haskoning DHV, данни на Евростат и пивоварите на Европа.По данни на ЕК бирата отбелязва 18% ръст в износа за периода 2014-2015 г. Пивото е най-бързо растящият по експортна стойност продукт и е сред първите в топ 10 храни и напитки на ЕС по приходи от износ за трети пазари. През 2015 г. основните дестинации за експорт на европейска бира са САЩ, Китай и Канада. Пивоварните компании в ЕС са сред трите най-значими вносителя за 97 държави извън Европейската общност.Директно заетите в пивоварния бранш през 2015 г. са 122 хил., а всяко работно място генерира 7 други по веригата на доставките и 11 в сектора на търговията чрез магазините и заведенията. Индиректната заетост от производството и продажбите на бира се изчислява на 2.3 млн. работни места.


description: Те започват от Амстердам и може да се окажат пример за въвеждане и в други големи градове по света

title: Airbnb започва промени по бизнес модела си

maintext:
Въпреки че нямаше желание да го прави, Airbnb ще трябва да промени някои части от бизнес модела си
© Christian Hartmann
Компанията обяви, че ще започне
да налага ограничението първоначално в Амстердам от януари. Според холандското законодателство един дом не може да бъде отдаван за повече от 60 дни в годината, освен ако собственикът няма специално издаден лиценз.
Въпреки че официално не е потвърдено, най-вероятно смяната на бизнес модела ще важи и за други страни. "Новите мерки са пример за света", казва Джеймс Маклур, главен мениджър на Airbnb за Северна Европа.
Airbnb се бори с правилата, наложени на компанията в основни градове като Ню Йорк и Берлин. Те не позволяват на потребителите да отдават апартаментите или къщите си за кратки периоди от време, като става дума за наемане за период, по-къс от 30 дни.
Отделни проблеми за компанията се оказват и хотелските вериги, които губят все по-голям дял заради навлизането и разширението на Airbnb в големите градове.
Airbnb е изправена пред най-важните си битки по съдилищата по света, включително и в Ню Йорк, където губернаторът Андрю Куомо наложи през миналия месец сериозни глоби за всички, които не спазват вече съществуващия закон против отдаване на помещение под наем за под 30 дни без лиценз. От Airbnb обявиха, че имат желание да достигнат до
споразумение, което да разреши най-големите притеснения на щата - незаконното хотелиерство, поддържането на сгради и пропуснатите данъци.
Airbnb бе оценена наскоро на 30 млрд. долара, като така доказа, че правните битки не се отразяват особено тежко на бизнес модела и резултатите. Въпреки че е малко вероятно, подобна оценка може да накара Airbnb да се огледа за излизане на борсата.
Аirbnb започва да прави промени в бизнеса модела си, като началото на тях ще бъде дадено в Амстердам, съобщава Wall Street Journal. След като през последната година компанията бе под натиск в почти всяка голяма държава в Западна Европа и САЩ, сега американската компания започва да прави отстъпки спрямо първоначалните си планове. Те предвиждаха стъпки като поддържане на сгради и изплащане на финансови пакети вместо данъци, но истинското желание на Airbnb бе да запази бизнес модела си.От компанията ще въведат режим относно броя на дните и нощите, в които един потребител може да отдавна дома си. Такова предложение бе дадено от регулаторните органи в САЩ и Европа още преди време. Целта му е да се бори с хората, които на практика използват Airbnb, за да предоставят нелегални хотелиерски услуги, които не се облагат с данъци. Airbnb се обяви против тези практики още при завеждането на делото от страна на щата Ню Йорк, което според анализаторите е най-важното за компанията на Браян Чески. Тогава обаче все още не бе ясно по какъв начин точно компанията за споделена икономика ще се бори с нелегалното хотелиерство.


description: Дефицитът по текущата сметка се е увеличил с 1.68 млрд. долара до 33.7 млрд. долара.

title: Турската икономика се сви за пръв път след 2009 г.

maintext:
На борсата в Истанбул след публикуването на данните националната валута поевтиня още повече.
1.8% е свиването за Q3 при ръст от 5.9% миналата година.
3.2% се сви потреблението на домакинствата след ръст от 3.7%. през април - юни.
$33.7 млрд. е дефицитът по текущата сметка за изминалите 12 месеца.
Брутният вътрешен продукт на Турция се е свил през третото тримесечие с 1.8%, което е повече от очакваното от анализаторите, а данните вероятно ще засилят натиска над централната банка да понижи лихвите. През същия период на 2015 г. ръстът бе от 5.9% и сега за пръв път от 2009 г. страната отчита негативен растеж на годишна база.
След публикуването на данните националната валута поевтиня още повече спрямо американския долар до ниво от 3.5252, което е близо до историческото дъно.
Отслабващ износ, пестеливи домакинства
Според Турския статистически институт (TÜİK) основната причина са слабите потребителско търсене и износ.
Домакинствата са свили покупките си с 3.2%, след като през предходното тримесечие имаше ръст от 3.7%.
Експортът е намалял със 7%, а вносът се е увеличил с 4.3%. Разбивката по сектори показва, че най-силен е спадът при услугите - с 8.4%, следван от земеделието (7.7%) и промишлеността (1.4%).
Ръст отчитат строителството (1.4%) и особено правителствените разходи - с цели 23.8% в сравнение с предходните три месеца.
Лоши данни и за дефицита Брутният вътрешен продукт на Турция се е свил през третото тримесечие с 1.8%, което е повече от очакваното от анализаторите, а данните вероятно ще засилят натиска над централната банка да понижи лихвите. През същия период на 2015 г. ръстът бе от 5.9% и сега за пръв път от 2009 г. страната отчита негативен растеж на годишна база.След публикуването на данните националната валута поевтиня още повече спрямо американския долар до ниво от 3.5252, което е близо до историческото дъно.Според Турския статистически институт (TÜİK) основната причина са слабите потребителско търсене и износ.Домакинствата са свили покупките си с 3.2%, след като през предходното тримесечие имаше ръст от 3.7%.Експортът е намалял със 7%, а вносът се е увеличил с 4.3%. Разбивката по сектори показва, че най-силен е спадът при услугите - с 8.4%, следван от земеделието (7.7%) и промишлеността (1.4%).Ръст отчитат строителството (1.4%) и особено правителствените разходи - с цели 23.8% в сравнение с предходните три месеца.
Също в понеделник централната банка публикува данни за октомври, според които дефицитът по текущата сметка се е увеличил с 1.68 млрд. долара до 33.7 млрд. долара за изминалите 12 месеца.
Банката смята, че причините са в намаляването на приходите от туризъм и задгранична търговия.Външнотърговският дефицит е 2.8 млрд. долара, или с 333 милиона долара повече спрямо същия месец на миналата година. Излишъкът при услугите рязко е намалял с 916 млн. долара и е стигнал 1.8 млрд. долара. От този спад от почти милиард долара на туризма се падат 630 млн. долара по-малко в нетните приходи на годишна база. Печалбата в туризма се е свила с 32.7% до 8.28 млрд. долара през третото тримесечие, показаха данни от 31 октомври. От януари до края на септември общо 17.3 млрд. долара са дошли от туризъм, което е със 7.6 млрд. долара по-малко за година.Турската лира и мексиканското песо се очертават като най-зле представящите се валути на 2016 г., коментира Financial Times. Дефицитът по текущата сметка може да надхвърли 5% и заради започналото поскъпване на петрола след сделката на ОПЕК и други производители да съкратят добива.Изданието коментира, че освен тероризма политически риск носи и процедурата за превръщане на Турция от парламентарна в президентска република, която започна в края на миналата седмица. Тя би трябвало да доведе до референдум между март и май 2017 г., поради което неяснотите ще продължат още половин година.


description: Секторите, които имат потенциал за приличане на финансиране, са строителство и технологии

title: Банковите менинджъри са оптимисти за икономиката на България

maintext:
Банковите мениджъри не смятат, че ще има нeгативни ефекти за България от Brexit.
© Цветелина Белутова [Капитал]
Повечето банкови мениджъри в България очакват икономиката на страната да продължи да се подобрява през следващите 12 месеца. Позитивни са нагласите и за резултатите на управляваните от тях институции. Това показват данните от "Барометър на банките в България" - годишно проучване, изготвено от "EY България". В него са участвали 64% от банковите мениджъри в страната.Според анкетата 71% от тях очакват подобрение на българската икономика, а 79% са уверени в добрите резултати на управляваните от тях банки. Тези данни са доста различни от получените от мениджърите на банки в Европа. Според Европейския банков барометър на EY от юни тази година едва 54% от банковите мениджъри са оптимисти за добри финансови резултати на банките.Според авторите на проучването една от причините за това са добрите резултати от проведените стрес тестове и прегледа на активите, които бяха обявени през август. Положително е и очакването за ефекта Brexit – според 86% от мениджърите няма да има последици за България и икономиката."Проверката на качеството на активите вдъхна увереност, че стабилността на банковата система у нас е факт. Резултатите от проучването показват, че в бъдеще банките ще адресират и управляват рисковете много по-добре и много по-безкомпромисно. Положителен сигнал са и добрите показатели на местната икономика", коментира Милка Начева, съдружник в EY.Въпреки положителните очаквания на банкерите за всички отрасли на икономиката все пак няколко сектора се открояват като най-вероятни да покажат силно подобрение през месеците напред, сред които са строителство и технологии. Най-слабо развитие банкерите очакват в развлекателната индустрия, телекомуникациите и комуналните услуги.Банковите мениджъри не очакват големи промени в политиките за отпускане на кредити в краткосрочен план. Все пак голяма част от мениджърите прогнозират по-либерални условия за кредитиране за сектор строителство, за малкия и средния бизнес и за технологичния сектор.Ако процесът по прегледа на активите имаше за цел да даде задълбочена независима оценка на банките и банковата система, която бе наложена от БНБ, през следващите 12 месеца банките възнамеряват да продължат процесите по анализ и самооценка с цел по-добро управление, по-устойчива и стабилна вътрешна структура на банките. 50% от анкетираните оставят оптимизацията на процесите и реструктурирането в основата на стратегията за развитие за следващата година. Наред с това 21% от банковите мениджъри възнамеряват да се освобождават от активи, а 21% планират купуване на активи.Осемдесет и два процента от участниците в барометъра на банките посочват управлението на риска като един от най-важните приоритети пред тяхната банка, 81% сочат за приоритетни инвестициите в технологии за подобряване обслужването на клиенти. Киберсигурността и спазването на регулациите на капиталовите пазари са другите две приоритетни области за 63% от банковите мениджъри. 60% отбелязват преструктурирането на бизнеса с цел намаляване на разходите като приоритетно.Преди година 91% от банковите мениджъри прогнозираха малки по обем консолидации през 2016 г. През 2016 г. банките бяха твърде натоварени с прегледа на качеството на активите и консолидацията не се случи според очакванията. Въпреки това окрупняването на сектора изглежда неизбежно, посочват от "EY България". 54% от анкетираните мениджъри очакват малки по обем консолидации през 2017 година, а според тях по-вероятно е през следващите три години да се случат средноголеми по обем сделки. Една от вероятните такива е тази за ОББ, чийто гръцки собственик й търси купувач.


description: Доларът и еврото може да се изравнят до края на годината, смятат анализатори

title: Бизнес климатът в Германия вдъхва оптимизъм за икономиката догодина

maintext:
Пазарът продължава да е оптимистичен относно петрола през 2017 г.
© Darley Shen
Резултатът от допитването до 7 хил. компании надскочи очакванията на анализаторите. Институтът Ifo, който изготвя проучването, отчете 111 пункта ниво на индекса на бизнес климата за декември.
Индикаторът се взема предвид от анализаторите и като барометър за развитията в тази на ЕС, на която индексът е добър предвестник.
DAX, който отбеляза леко покачване с 0.09%. Повишение имаше при акциите на медийната компания Prosiebensat, Volkswagen AG и Fresenius.
Доларът обаче отново се покачи спрямо еврото и някои анализатори заговориха за възможността двете валути да се изравнят до края на годината.
В момента едно евро се разменя за малко над 1.04 долара, най-ниското ниво от 14 години.
Британският индекс FTSE също отбелязва минимално покачване с 0.01%. Пониженията на акциите на банките Barclays и Standard Chartered натежаха върху индекса, въпреки че покачване с по 2% при Unilever и Capita задържа показателя на зелена територия.
Френският индекс CAC е единственият, който отбелязва спад с 0.2% , причинен от пониженията при акциите на Danone, Airbus и Societe Generale. Причината за проблемите на Danone е разминаването между очакванията и реалните годишни приходи на компанията.
След като доларът достигна най-високото си ниво от 2002 г. насам, цените на петрола отстъпиха и в момента са около 55 долара за барел.
В момента има забавяне на доставките на петрол от Либия, както и очаквания за още по-малко доставки през 2017 г., които държат котировките на петрола сравнително високи. Преди решението на ОПЕК за намаляване на продукцията от началото на следващата година петролът спадаше и до 45 долара за барел.
Анализаторите очакват сравнително високите цени на петрола да се запазят и в началото на 2017 г. именно заради споразумението на държавите от ОПЕК. "Инвеститорите вече очакват сравнително високи нива, след като се стигна до сделка за намаляване на продукцията. Цените трябва да са стабилни", коментираха от ANZ Bank пред Reuters.
Бизнес климатът в Германия достигна през декември най-високото си ниво от над 4 години и половина.Според Клеменс Фуест от института 2017 г. изглежда оптимистична за германската икономика и бизнесът приключва силно тази година.Индексът се покачва в почти всички сектори освен търговията на дребно, която остава на същото ниво от ноември. Понижение се отчита само при услугите. "Доставчиците на услуги леко свиха очакванията си за бизнеса и оцениха ситуацията си като по-лоша спрямо миналата година. Те обаче продължават да набират работна ръка", коментира Фуест.От своя страна Германската централна банка в месечния си доклад прогнозира, че икономическият ръст в страната ще се ускори значително през последното тримесечие, а инфлацията, потисната години наред, може да надвиши 1% през декември заради по-скъпия петрол. Ръстът на БВП, който беше слаб през по-голямата част от второто и третото тримесечие, вероятно ще се ускори заради по-доброто представяне на индустриалното производство, стабилното строителство и силните потребителски разходи, подкрепени от оптимистични нагласи.Добрите данни се отразиха и на водещия борсов индекс в Германия -


description: Изследване на общественото мнение, поръчано от регионалното министерство, показва, че и ведомството, и обществото подкрепят този вариант

title: "Струма" през Кресненското дефиле най-вероятно ще минава по два паралелни пътя

maintext:
Регионалният министър в оставка Лиляна Павова, както и новият шеф на АПИ, Дончо Атанасов, подкрепят варианта с два еднопосочни пътя, единият от които е източно от Кресненското дефиле.
© Надежда Чипева
Отсечката на магистрала на "Струма" в района на Кресненското дефиле най-вероятно ще бъде изградена по проекта за два двупосочни двулентови пътя, единият от които, в посока Кулата - Благоевград, ще бъде изнесен източно от дефилето, а в посока към Гърция ще се ползва еднопосочно сегашният път, който ще бъде разширен. Зад този вариант застават както Министерството на регионалното развитие и Агенция "Пътна инфраструктура", така и общественото мнение. Това съобщи министърът на регионалното развитие и благоустройството в оставка Лиляна Павлова по време на пресконференция в Благоевград, посветена на проблемния проект, за който вече от години се водят спорове.
Министерството бе възложило на социологическата агенция "Екзакта рисърч груп" да направи и проучване за нагласите на хората спрямо различните варианти за строителство участъка. Основният извод от него е, че и на национално, и на местно ниво хората подкрепят същия вариант като министерството.
През първото тримесечие на 2017 г. се очаква да се приключи общественото обсъждане на проекта за отсечката на магистрала "Струма" през Кресненското дефиле, както и да бъде готово предварителното решение по ОВОС. През 2018 г. трябва да започне строителството по участъка, за да не загуби България безвъзмездното финансиране по оперативна програма "Транспорт и транспортна инфраструктура" 2014 - 2020 г., предупреди за пореден път Павлова.
Екологични сблъсъци
Трасето на магистрала "Струма" в участъка през Кресненското дефиле от доста време предизвиква дебати. В годините бяха спрягани основно три възможни варианта на трасето - изграждането на дълъг тунел, строителство на път с две нива и създаването на две отделни трасета, едното от които дублира настоящия път с малки корекции, а другото ще бъде изградено източно през ниските части на Пирин и Стара Кресна.
Последният вариант до съвсем скоро се смяташе за най-реалистичен. Преди три месеца обаче алпинистът Боян Петров и екологът Андрей Ковачев, които пострадаха при инцидент в дефилето, настояха, че целият трафик трябва да се изнесе от Кресненското дефиле. "Това е биологично най-богатото място в България и едно от малкото в Европа - 3200 вида на 1 кв. км живеят. Увреждането на местообитанията на флората и фауната долу е значимо. Изследванията ни показват десетократно намаление на броя на животните вследствие на изчезването им, убиването им от трафика", обясни Боян Петров.
По този вариант Павлова, коментира, че има два проблема. Първият бил, че това ще излезе двойно по-скъпо, "тъй като едно е да рехабилитираме сегашния път и да се изградят две ленти, друго е да направим цяла магистрала". Вторият проблем е, че според нейните данни изнасянето на второто трасе през ниските части на Пирин и Стара Кресна крие не по-малки екологични рискове и негативно влияние върху околната среда.
Нагласите на обществото
Мнозинството от хората и на национално, и на регионално ниво подкрепят най-вече варианта за изнасяне на едно платно източно от дефилето и използване на сегашния път в другата посока. С доста близък резултат до фаворита на местно ниво е и вариантът за изнасяне на две платна с по две ленти източно от дефилето, който Боян Петров подкрепя. На второ място на национално ниво пък е избран вариантът за тунел с дължина 15.4 км успоредно на дефилето.
Тъй като изследването е проведено в периода 18 - 24 ноември, точно след оставката на правителството, едно от основните притеснения е било дали ново правителство ще продължи проекта. На въпрос дали предсрочни избори биха нарушили хода на работата по новия участък от "Струма", Павлова каза, че това е "надпартиен, аполитичен проект," така че се надява, че администрацията ще продължи работата си.
Освен това социолозите отбелязаха, че основна тема, която вълнува хората, е финансирането и те се чувстват безсилни, ако зад проекта не стоят евросредства. Всъщност 56% от българите са уверени, че страната няма пари да си позволи строителството на участъка с пари от държавния бюджет.